Naručilac: SKUPŠTINA CRNE GORE

Broj: 00-56/13-26/ 17

Mjesto i datum: Podgorica, 04.06.2013.godine

**UGOVOR**

**ZA PRUŽANJE USLUGA HOTELSKOG SMJEŠTAJA**

Zaključen u Podgorici dana 04.06.2013.godine, izmedju:

**1. SKUPŠTINE CRNE GORE**, koju zastupa generalni sekretar mr Damir Davidović (u daljem tekstu: NARUČILAC)

i

2. **AD UTIP Crna Gora – CITY HOTEL**, koga zastupa izvršni direktor Jelena Burić (u daljem tekstu : IZVRŠILAC).

**I PREDMET UGOVORA**

Član 1

Predmet ovog Ugovora je pružanje usluga hotelskog smještaja u Podgorici u hotelima sa četiri zvjezdice, na godišnjem nivou potreba.

Predmet ovog ugovora je pružanje usluga hotelskog smještaja, prema Pozivu za javno nadmetanje za izbor najpovoljnije ponude za nabavku usluga broj 004/2013 od 25.03.2013. godine i Odluci o izboru najpovoljnije ponude broj 00-56/13-26/16 od 14.05.2013. godine i prema ponudi IZVRŠIOCA sa sledećim opisom usluga:noćenje sa doručkom i dnevnim boravkom po osobi u jednokrevetnoj sobi-lux soba, besplatnom kablovskom televizijom, besplatnim parkingom, besplatnom uslugom rezervacije i otkazom rezervacije hotelskog smještaja prema uslovima datim u ponudi i besplatnim WI-FI internetom.

Član 2

Izvršilac se obavezuje da će pružiti usluge navedene u članu 1 ovog Ugovora, u svemu prema prihvaćenoj Ponudi br. 00-56/13-26/11 od 17.04.2013. godine koja čini sastavni dio Ugovora.

Za pružene usluge Izvršilac je dužan ispostaviti Naručiocu fakturu potpisanu od ovlašćenog lica. Faktura mora sadržati broj ugovora po kojem se plaćanje vrši, i potpis korisnika usluge.

**II CIJENA I NAČIN PLAĆANJA**

Član 3

Jedinična cijena za usluge iz člana 1 ovog Ugovora iznosi 71.60 € (sedamdesetjedan i 60/100 eura), sa uračunatim PDV, boravišnom taksom, troškovima osiguranja i drugim zavisnim troškovima.

Ukupna cijena za usluge iz člana 1 ovog Ugovora za planirani maksimalni broj noćenja (680) ne može iznositi više od 48.688,00 € (četrdesetosamhiljadašeststotinaosamdesetosameura)

U ukupnu cijenu uračunat je porez na dodatu vrijednost.

Naručilac se obavezuje da će plaćanje vršiti u roku od 30 dana od dana ispostavljanja, tj. prijema pojedinačne fakture.

**III ROK**

Član 4

Ugovor se zaključuje na odredjeno vrijeme.

Izvršilac se obavezuje da će predmetne usluge iz člana 1 ovog Ugovora vršiti sukcesivno prema potrebama Naručioca do isteka godine dana od dana zaključenja ovog ugovora, odnosno do utroška sredstava planiranih za ovu namjenu.

**IV OBAVEZE UGOVORNIH STRANA**

Član 5

Izvršilac se obavezuje:

* da usluge koje su predmet ovog Ugovora izvodi u skladu sa važećim zakonskim propisima, normativima i standardima za ovu vrstu posla;
* da usluge pruža kvalifikovanom radnom snagom sa potrebnim iskustvom za ovu vrstu posla;
* da rukovodi izvršenjem svih usluga;
* da obezbijedi kompletnu dokumentaciju po kojoj se izvode usluge;
* da odmah, po zahtjevu nadzornog organa Naručioca, pristupi otklanjanju uočenih nedostataka i propusta u obavljanju posla;
* da nadoknadi svu štetu Naručiocu, koja bude prouzrokovana nesavjesnim ili nekvalitetnim radom ili krivicom lica koje vrši obezbjedjenje.

.

**V RASKID UGOVORA**

Član 6

Ugovorne strane su saglasne da do raskida ovog Ugovora može doći ako Izvršilac ne bude izvršavao svoje obaveze u rokovima i na način predvidjen Ugovorom.

U slučaju kada Naručilac ustanovi da usluge koje su predmet ovog Ugovora odstupaju od traženog, Naručilac će u pisanoj formi upoznati Izvršioca o navedenim nedostacima.

Ukoliko Izvršilac i nakon upoznavanja od strane Naručioca ne bude vršio usluge koje su predmet ovog Ugovora na način predviđen Ugovorom, Naručilac ima pravo da raskine Ugovor.

**VI OSOBLJE IZVRŠIOCA**

Član 7

Ukoliko Naručilac ima osnovan razlog za nezadovoljstvo radom bilo kojeg člana osoblja Izvršioca, u tom slučaju, Izvršilac će na osnovu pismanog zahtjeva Naručioca, u kome se navodi razlog, obezbijediti kao zamjenu lice sa kvalifikacijama i iskustvom koji su prihvatljivi Naručiocu.

Izvršilac nema pravo da zahtijeva pokrivanje dodatnih troškova koji proističu ili su u vezi sa premještanjem ili zamjenom osoblja.

**GARANCIJA ZA DOBRO IZVRŠENJE UGOVORA**

Član 8

Izvršilac se obavezuje da Naručiocu u trenutku potpisivanja ovog Ugovora preda neopozivu, bezuslovnu i naplativu na prvi poziv Garanciju banke, za dobro izvršenje ugovora na iznos 10 % od ukupne vrijednosti Ugovora, sa rokom važnosti 3 (tri) dana dužim od ugovorenog roka iz clana 4 ovog Ugovora i koju Naručilac može aktivirati u svakom momentu kada nastupi neki od razloga za raskid ovog Ugovora.

Garancija treba biti izdata od poslovne banke koja se nalazi u Crnoj Gori ili strane banke preko korespodentne banke koja se nalazi u Crnoj Gori uz saglasnost Naručioca.

Naručilac se obavezuje da neposredno nakon ispunjenja obaveza, na način i pod uslovima iz ovog ugovora, vrati Izvršiocu garanciju.

Za sve što nije definisano ovim ugovorom primjenjivaće se odredbe Zakona o obligacionim odnosima.

**VI OSTALE ODREDBE**

Član 9

Izvršilac i njegovo osoblje se obavezuje da u toku važenja ovog Ugovora, kao i u roku od jedne godine po isteku ovog ugovora, ne iznose bilo kakve službene ili povjerljive informacije u vezi ovog Ugovora, poslova i aktivnosti Naručioca, bez prethodne pisane saglasnosti Naručioca.

Član 10

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno.

Sve sporove koji nastanu u vezi ovog Ugovora rješavaće Privredni sud u Podgorici.

Član 11

Troškovi ovjere ovog ugovora padaju na teret Izvršioca.

Član 13

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 6 (šest) istovjetnih primjeraka, od kojih su po dva (2) primjerka za svaku od ugovornih strana, a ostala dva primjerka za potrebe ovjere.

 **ZA NARUČIOCA ZA IZVRŠIOCA**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_